Politivennen, 1808-01-01
Kanaler og Tørveskær. (Efter Jndsendt fra en Sømand). Hvor nødvendig disse allerede nu er, og i Tiden end ville blive nødvendigere; dette et indlysende fer ethvert tænkende Menneske, som ønsker Nationens Vel. Om vi havde en Kanal fra Nestved til Kjøge, en anden fra Roeskilde til Kjøbenhavn, og en tredie fra Roeskildefjord over Halvøen ved lægerspris til Jsefjorden, da kunde København have et fordelagtigt Samkvem, ej allene med hele Sjælland, men endog have et lettere og meget mindre bekosteligt Samkvem med baade Jylland og Fyn. Alle disse 3 Kanaler udgjorde ej 10 Miles Længde. Lad den koste Tønder Guld, de ville indbringe og spare Millioner; foruden det, at de afhielpe Trang; og Pengene ere fra første Anlægget jo vel anvendte, da de blive i Landet og komme den arbejdende Menneskeklasse til Nytte; og disse ville igjen selv komme til at yde en stor Del deraf til Kanalbruget; og Anlægget, naar fuldført, vil være Danmark, i Særdeleshed Sjælland, en ubeskrivelig Fordel, saalænge det er til. - Vil nogen Fornuftig kunne tænke Sjælland i Trang for Brændsel og Fødevare til en taalelig Pris, med disse Kanaler og denne Tørveskær, saalænge vi have Produkterne i Landet selv, og have vi ikke et sæderigt og moserigt Land: Holland har ingen Skove, brænder intet uden Tørv, og har dem stedse, formedelst Kanaler, for en ganske taalelig Pris, uagtet deraf betales Konsumtion; end ydermere afhentes Asken deraf og bruges paa Landet til Jordegjødsel. Saaledes staae vi uendelig langt tilbage for de mere patriotiske, flittigere og arbejdsommere Nationer. Det var at ønske, at Formuende ville tage dette til Hjerte og gjøre en Begyndelse dermed; Regjeringen vilde vist understøtte Anlægget og give en Del af Landfolket til Hielp, som kunne undværes fra Forsvaret i denne og følgende Tider efter Omstændighed; her gaae og desforuden en stor Del ledige Dagdrivere, ligesom der er en Mængde arbejdsføre Betlere i Byen, og maaskee fandtes ej saa saadanne omkring i Landet, naar de bleve opsøgte. Man har endog den Fordom hos os, at nogle Moser afgive ubrugelige Tørv, fordi Tørven er svovlet og stinkende. Jeg er ingen Kymist, men troer, saavidt jeg har erfaret, at den sorte haarde og svovlede Tørv er den bedste og giver mest Hede fra sig: at den er stinkende, hvor Mosen ej bliver udgravet og staaer fuld af stinkende Vand, er ganske begribelig. Der ligger en betydelig Mose henimod Kjøge, der strækker sig langs med og ganske nær til Søkanten, hvormed fladbundede Pramme og Fartøjer der kunde lægges saa nær til Landet, at Tørven kunne køres til Siden af dem; disse kunne endog med Modvind og godt Vejr stage sig frem, for des hastigere at befordres. Men her møder just ovenmældte Fordom, og vi ville saaledes hellere undvære dem eller betale en overdreven Pris, end gjøre os Umage for at undersøge Tingen og afhielpe vor Trang. Gud give at min Frygt maatte være ugrundet; men jeg frygter, at næstkommende Vinterkulde vil blive os en uovervindeligere Fjende, end baade Engellændere og Svenskere; at disse ødelægge os, naar vi værne om os selv, er min mindste Frygt; men at vort bekjendte overdrevne Hang efter alle Fremmede, saavel fornødne som Lurusvare, og dertilmed vor Ligegyldighed i at benytte os af og forædle vore egne Lander Naturprodukter, vil ødelægge os, naar vi ej i Tide forandre vor Tænke og Handlemaade, det troer jeg og befrygter meget. Forsynet har lagt os mange gode Midler meget nær, men vi skulle jo benytte os deraf, ellers bliver Skylden vor egen, om vi mangle. Naar Kanalen haver 4 Fod Vand, er det overflødig til Samfærsel med dertil bekvemme Fartøjer, og disse kunne endog føre en betydelig Ladning, ja 40 til 500 Læster om man saa vilde, men de mindre befordees hastigere frem og tilbage.